**3. หลักการ สาระสำคัญของร่างพระราชบัญญัติกำหนดค่าธรรมเนียมการใช้ยานยนตร์  
บนทางหลวงและสะพาน (ฉบับที่ ..) พ.ศ. ....**

แก้ไขเพิ่มเติมพระราชบัญญัติกำหนดค่าธรรมเนียมการใช้ยานยนตร์บน  
ทางหลวงและสะพาน พ.ศ. 2497 ดังต่อไปนี้

3.1 แก้ไขเพิ่มเติมกำหนดให้เงินค่าธรรมเนียมการใช้ยานยนตร์บนทางหลวงและสะพาน  
ไม่จำกัดเฉพาะเงินค่าธรรมเนียมการใช้ยานยนตร์บนทางหลวงและสะพานที่จัดเก็บได้เท่านั้น (แก้ไขเพิ่มเติมมาตรา 6)

3.2 แก้ไขเพิ่มเติมกำหนดให้เงินค่าตอบแทนจากผู้ซึ่งได้รับคัดเลือกโดยวิธีประมูลในการลงทุนจัดให้มีหรือเข้าบริหารจัดการที่พักริมทาง หรือสิ่งก่อสร้างอื่นใดในเขตทางหลวงพิเศษที่กำหนดให้ต้องเสียค่าธรรมเนียมและได้จัดสร้างขึ้นเพื่อประโยชน์แก่งานทางหรือผู้ใช้ทาง เงินใด ๆ ที่ได้รับเนื่องจากการโอนหรือจำหน่ายเงินค่าธรรมเนียมให้กับกองทุนรวมโครงสร้างพื้นฐานที่จัดตั้งขึ้นตามกฎหมายว่าด้วยหลักทรัพย์และตลาดหลักทรัพย์โดยความเห็นชอบของคณะรัฐมนตรี ให้นำไปใช้ได้บนทางหลวงและสะพานสายนั้นหรือ  
สายอื่นที่เป็นทางหลวงประเภทเดียวกันและที่ต้องเสียค่าธรรมเนียมในกรณีตามที่บัญญัติไว้ในมาตรา 6 (แก้ไขเพิ่มเติมมาตรา 6)

3.3 แก้ไขเพิ่มเติมขยายขอบเขตการใช้เงินตามมาตรา 6 ให้นำไปใช้ได้ในกรณี

(3.3.1) การก่อสร้าง ขยาย บูรณะ และบำรุงรักษาทางบริการที่จัดให้มีเมื่อมีการ  
ปิดทางหลวงหรือทางอื่นใดที่มีอยู่เดิมเนื่องจากมีทางหลวงพิเศษที่กำหนดให้ต้องเสียค่าธรรมเนียมตัดผ่าน(แก้ไขเพิ่มเติมมาตรา 6)

(3.3.2) การโอน หรือจำหน่ายเงินค่าธรรมเนียมโดยความเห็นชอบของคณะรัฐมนตรีให้กับกองทุนรวมโครงสร้างพื้นฐานที่จัดตั้งขึ้นตามกฎหมายว่าด้วยหลักทรัพย์และตลาดหลักทรัพย์ โดยความเห็นชอบของคณะรัฐมนตรี รวมทั้งการดำเนินการอื่นใดที่จำเป็นเกี่ยวเนื่องกับการโอนหรือจำหน่าย  
เงินค่าธรรมเนียมดังกล่าว (แก้ไขเพิ่มเติมมาตรา 6)

3.4 กำหนดเพิ่มเติมให้ รัฐมนตรีว่าการกระทรวงคมนาคมและรัฐมนตรีว่าการกระทรวง มหาดไทยโดยความเห็นชอบของกระทรวงการคลัง มีอำนาจออกระเบียบการรับเงิน การเก็บรักษา การนำส่งเงิน การเบิกเงิน การจ่ายเงิน การควบคุมและตรวจสอบเงินค่าธรรมเนียมที่โอนหรือจำหน่ายให้กับกองทุนรวมโครงสร้างพื้นฐานตามมาตรา 6 (6)ในส่วนที่เกี่ยวกับราชการของกระทรวงนั้น (แก้ไขเพิ่มเติมมาตรา 6)